**Poplatok za kurz: 30 €, invalidní dôchodcovia a dôchodcovia nad 65 rokov:25 €**

Názov: **Jazyk a písmo našich predkov a jazykový zemepis Slovenska**

Fakulta: pedagogická

Miesto konania: Adalbertinum Hollého ul. 8, Trnava, miestnosť sa určí dodatočne

Predpokladaný čas výučby: **streda 14:30 do 17:00** (predbežne napr. 11. 2. 2026, 25. 2. 2026, 11. 3. 2026), **Letný semester**

Rozsah vzdelávacieho programu: Semestrálny vzdelávací program: 9 vyučovacích hodín (po 45 minút) v letnom semestri 2026, z toho 6 prednášok a 3 praktické semináre

Minimálny počet študujúcich: 12

Maximálny počet študujúcich: 20

Cieľ vzdelávania: Študenti sa teoreticko-prakticky oboznámia s historickými písmovými sústavami (hlaholika, cyrilika, latinka, zložkové písmo, diakritické písmo) v kontexte porovnania so súčasnou grafemickou sústavou, jazykovou situáciou na našom území od našich najstarších písomných pamiatok po súčasnosť a osvoja si pôvod a distribúciu niektorých špecifických jazykových prvkov v zvukovej, lexikálnej a gramatickej rovine slovenských nárečí.

**Zoznam prednášok/cvičení**

1. Pôvod a charakteristika hlaholiky

2. Pôvod a charakteristika cyriliky + nácvik čítania staroslovienskeho písomníctva

3. Pracovný seminár

4. Používanie latinky, zložkový a diakritický pravopis

5. Historický pravopis v slovenských textoch + nácvik čítania slovenských historických textov

6. Pracovný seminár

7. Jazyky na našom území v minulosti a ich pozostatky v slovenčine

8. Historická genéza slovenských nárečí a špecifické jazykové prvky v nich + práca s jazykovými atlasmi a slovníkmi

9. Pracovný seminár

Vyučujúci/lektor: doc. PaedDr. Andrej Závodný, PhD.